107. számú előterjesztés

Bátaszék Város Közoktatási, Közművelődési és Műemlékvédelmi Közalapítványa Alapító Okiratának módosítása

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle Anna aljegyző    **Törvényességi ellenőrzést végezte:** Kondriczné dr. Varga Erzsébet jegyző |

**Tisztelt Képviselő-testület!**

Bátaszék Város Önkormányzata (a továbbiakban: Alapító) a Bátaszék Város Közoktatási, Közművelődési és Műemlékvédelmi Közalapítványát (a továbbiakban: Közalapítvány) a 139/2003. (IX.11.) KTH. számú határozattal alapította.

A Közalapítvány célja:

A Bátaszék városában az önkormányzat közigazgatási területén működő közoktatási, közművelődési és közgyűjteményi intézmények működési feltételeinek javítása, a város területén lévő műemlékek védelme, fenntartásának biztosítása, művelődési, kulturális és közgyűjteményi intézményrendszer megteremtéséhez támogatás nyújtása, a településen élő népcsoportok tárgyi emlékeinek, néprajzának, állandó kiállításához szükséges feltételek anyagi támogatása.

A Polgári Törvénykönyvről szóló 2013. évi V. törvény 3:397. §. (1)-(2) bekezdése szerint:

„(1) A **kuratórium az alapítvány ügyvezető szerve**. A kuratórium tagjai az alapítvány vezető tisztségviselői.

(2) A kuratórium **három természetes személyből áll**, akik közül legalább kettőnek állandó belföldi lakóhellyel kell rendelkeznie.”

A Közalapítvány – jelen előterjesztés mellékletét képező - Alapító Okiratának 11.1. pontja szerint: „Az **alapító az alapítvány vagyonának kezelésére három természetes személyből álló kuratóriumot nevez**. Az alapító fenntartja a kuratórium elnökének kijelölési jogát.”

Az Alapító Okirat szerint a **kuratórium elnöke: Sági Lajosné**, a **kuratórium tagjai** pedig: **Herendi János, Kiss István Lászlóné, Kalmár Éva,** továbbá a kuratórium **titkára Kőművesné Monigl Zsuzsanna.**

Az Alapító Okirat 11.2. pontja szerint: „A kuratóriumi tagok kijelölése határozatlan időre szól. **A kuratóriumi tagokat az alapító jelöli ki**, a tisztség annak elfogadásával jön létre.

**A kuratóriumi tagság megszűnik:** **a tag halálával**, lemondásával, a Ptk. 3:22. § (1)-(6) bekezdésében, továbbá a Ptk 3:397. § (3), (4) bekezdésében, a Btk. 61. § (2) bekezdés i) pontjában és az Ectv. 38. § - 39. §-ban foglalt összeférhetetlenségi és kizáró ok bekövetkeztével, foglalt összeférhetetlenségi és kizáró ok bekövetkeztével, a Ptk. 3:398. § (2) bekezdése szerinti visszahívással.”

**A fentiekre tekintettel a Közalapítvány Alapító Okiratának módosítása szükséges, néhai Herendi János kuratóriumi tag elhalálozása okán. A megüresedő kuratóriumi tagság betöltésére felkérésre került Kürtösi Krisztián plébános, aki a felkérést elfogadta.**

Javasolt az alábbi határozati javaslat elfogadása:

**H a t á r o z a t i j a v a s l a t :**

**Bátaszék Város Közoktatási, Közművelődési és Műemlékvédelmi Közalapítványa Alapító Okiratának módosítására**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere – mint a Bátaszék Város Közoktatási, Közművelődési és Műemlékvédelmi Közalapítványa alapítója –

1. a megüresedett kuratóriumi tag tisztségre Kürtösi Krisztián plébánost jelöli ki,
2. Az Alapító Okirat 11. 1. pontjában „Herendi János szül:, an: lakcíme: Bátaszék, Szabadság u. 1.” korábbi kuratóriumi tag helyébe „Kürtösi Krisztián szül: an: lakcíme: 7140 Bátaszék, Szabadság u. 2.” új kuratóriumi tag lép,
3. felkéri a jegyzőt, hogy a módosításnak a civil és egyéb cégnek nem minősülő szervezetek nyilvántartásába történő bejegyzése iránt intézkedjen.

*Határidő:* 2021. június 30.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Kürtösi Krisztián

Bátaszék V. Közoktatási Közművelődési

és Műemlékvédelmi Közalapítványa

irattár